חוק יישום ההסכם בדבר הגדה המערבית ורצועת עזה (הגבלת פעילות)

{{ח:התחלה}}
{{ח:כותרת|חוק יישום ההסכם בדבר הגדה המערבית ורצועת עזה (הגבלת פעילות), התשנ״ה–1994}}

{{ח:פתיח-התחלה}}
{{ח:מאגר|2000689}} {{ח:תיבה|ס״ח תשנ״ה, 85|חוק יישום ההסכם בדבר רצועת עזה ואזור יריחו (הגבלת פעילות)|https://fs.knesset.gov.il/13/law/13_lsr_211075.pdf}}; {{ח:תיבה|תשנ״ו, 40|חוק יישום הסכם הביניים בדבר הגדה המערבית ורצועת עזה (סמכויות שיפוט והוראות אחרות) (תיקוני חקיקה)|https://fs.knesset.gov.il/13/law/13_lsr_211269.pdf}}; {{ח:תיבה|תשנ״ח, 22|תיקון [מס׳ 2]|https://fs.knesset.gov.il/14/law/14_lsr_211451.pdf}}; {{ח:תיבה|תשס״ב, 398|תיקון מס׳ 3|https://fs.knesset.gov.il/15/law/15_lsr_300483.pdf}}.
{{ח:סוגר}}
{{ח:מפריד}}

{{ח:סעיף|1|מטרת החוק|תיקון: תשנ״ו}}
{{ח:ת}} חוק זה מטרתו להבטיח את קיום התחייבות ארגון השחרור הפלסטיני (להלן – אש״פ), בדבר הגבלת פעילות המועצה לתחום שטחי המועצה הפלסטינית, בהתאם להסכם, ולמנוע פעילות בעלת אופי מדיני או שלטוני, או פעילות אחרת בדומה לכך, בתחומי מדינת ישראל, ללא הסכמת ממשלת ישראל, אשר אינה מתיישבת עם כיבוד ריבונותה של מדינת ישראל על־ידי המועצה או אש״פ.

{{ח:סעיף|2|הגדרות|תיקון: תשנ״ו, תשנ״ח}}
{{ח:ת|סוג=הגדרה}} ”אסיפה“ – לרבות תהלוכה, עצרת או כנס;
{{ח:ת|סוג=הגדרה}} ”ההסכם“, ”המועצה“ ו”שטחי המועצה הפלסטינית“ – כהגדרתם {{ח:חיצוני|תקנות שעת חירום (יהודה והשומרון וחבל עזה – שיפוט בעבירות ועזרה משפטית)|בחוק להארכת תוקפן של תקנות שעת חירום (יהודה והשומרון וחבל עזה – שיפוט בעבירות ועזרה משפטית), התשכ״ח–1967}};
{{ח:ת|סוג=הגדרה}} ”נציגות“ – לרבות כל מוסד, משרד או סניף;
{{ח:ת|סוג=הגדרה}} ”פעילות“ – פעילות בעלת אופי מדיני או שלטוני, או פעילות אחרת בדומה לכך, אשר אינה מתיישבת עם כיבוד ריבונותה של מדינת ישראל.

{{ח:סעיף|3|הגבלת המועצה|תיקון: תשנ״ו, תשנ״ח}}
{{ח:תת|(א)}} המועצה לא תפתח ולא תפעיל נציגות, ולא תקיים אסיפה או פעילות בתחומי מדינת ישראל, אלא אם כן ניתן היתר בכתב לכך מאת הממשלה או מי שהיא הסמיכה לכך; לענין סעיף זה, ”המועצה“ – לרבות הרשות הפלסטינית וכל אדם הפועל מטעמן או בחסותן או המשתמש בשמן.
{{ח:תת|(ב)}} השר לבטחון הפנים רשאי בצו, לאסור את פתיחתה או הפעלתה של נציגות המועצה, להורות על סגירתה או למנוע קיום אסיפה או פעילות, ככל שלא הותרו לפי סעיף קטן (א).
{{ח:תת|(ג)}} צו כאמור בסעיף קטן (ב) יומצא במידת האפשר, לבעל החצרים, או למחזיק בהם, או למארגנים, או למי שנראה לשר לבטחון הפנים כאחראי לנציגות, לאסיפה או לפעילות נושא הצו; לא ניתן היה להמציא את הצו כאמור, יורה השר על פרסומו בדרך שיקבע; הודעה על מתן הצו תפורסם ברשומות.

{{ח:סעיף|4|הגבלת פעילות אש״פ|תיקון: תשנ״ח}}
{{ח:תת|(א)}} הממשלה רשאית בצו לאסור על פתיחתה או הפעלתה של נציגות של אש״פ, להורות על סגירתה או למנוע קיום אסיפה או פעילות מטעם אש״פ או בחסותו בתחומי מדינת ישראל.
{{ח:תת|(ב)}} על צו כאמור בסעיף קטן (א) יחול האמור {{ח:פנימי|סעיף 3|בסעיף 3(ג)}}, בשינויים המחוייבים.

{{ח:סעיף|5|תוקף צו}}
{{ח:ת}} תוקפו של צו סגירה שהוצא לפי {{ח:פנימי|סעיף 3|סעיפים 3}} {{ח:פנימי|סעיף 4|או 4}} לא יעלה על ששה חודשים וניתן להאריכו מעת לעת לתקופה נוספת שלא תעלה על ששה חודשים בכל פעם.

{{ח:סעיף|6|סמכויות עזר|תיקון: תשנ״ח}}
{{ח:ת}} לצורך ביצועם של צווים לפי {{ח:פנימי|סעיף 3|סעיפים 3}} {{ח:פנימי|סעיף 4|או 4}}, יהיו למשטרת ישראל כל הסמכויות הנתונות לה על פי כל דין לרבות הסמכות להיכנס לכל מקום, להוציא ממנו כל אדם, לסגור את המקום, לפזר כל אסיפה, למנוע ולהפסיק כל פעילות ולנקוט כל פעולה הדרושה להבטחת ביצוע הצו ולהשתמש לשם כך בכוח סביר.

{{ח:סעיף|7|סייג לרישוי|תיקון: תשנ״ח}}
{{ח:ת}} הוצא צו לפי {{ח:פנימי|סעיף 3|סעיפים 3}} {{ח:פנימי|סעיף 4|או 4}}, האוסר על פתיחתה או הפעלתה של נציגות או על קיום אסיפה או פעילות, לא יינתן רשיון הנדרש לפעולות אלה על פי כל דין.

{{ח:סעיף|7א|איסור גיוס והתגייסות|תיקון: תשס״ב}}
{{ח:תת|(א)}} המגייס אזרח ישראלי או תושב ישראל לשרת בכוח מזוין של המועצה או בכוח מזוין זר אחר הפועל בתחומי המועצה (בסעיף זה – כוח מזוין), דינו – מאסר שבע שנים.
{{ח:תת|(ב)}} אזרח ישראלי או תושב ישראל המתגייס לשרת באחד מהכוחות המזוינים כאמור בסעיף קטן (א), או המשתייך לכוח כאמור, או בפועל בשירותו של כוח כאמור, דינו – מאסר חמש שנים.
{{ח:תת|(ג)}} בסעיף זה –
{{ח:תת|סוג=הגדרה}} ”המועצה“ – כהגדרתה {{ח:פנימי|סעיף 3|בסעיף 3}};
{{ח:תת|סוג=הגדרה}} ”כוח מזוין“ – לרבות גוף מודיעין של כוח מזוין.

{{ח:סעיף|8|תחילה ותוקף}}
{{ח:תת|(א)}} תחילתו של חוק זה ביום כ״ט בטבת התשנ״ה (1 בינואר 1995).
{{ח:תת|(ב)}} תקופת תוקפו של חוק זה כתקופת תוקפן של {{ח:חיצוני|תקנות שעת-חירום (יהודה והשומרון וחבל עזה – שיפוט בעבירות ועזרה משפטית)|תקנות שעת־חירום (יהודה והשומרון וחבל עזה – שיפוט בעבירות ועזרה משפטית), התשכ״ח–1967}}, כפי שהוארכו {{ח:חיצוני|חוק יישום ההסכם בדבר רצועת עזה ואזור יריחו (סמכויות שיפוט והוראות אחרות) (תיקוני חקיקה)|בחוק יישום ההסכם בדבר רצועת עזה ואזור יריחו (סמכויות שיפוט והוראות אחרות) (תיקוני חקיקה), התשנ״ה–1994}}.

{{ח:חתימות|נתקבל בכנסת ביום י״ח בטבת התשנ״ה (21 בדצמבר 1994).}}
* '''יצחק רבין'''
ראש הממשלה
* '''שבח וייס'''
יושב ראש הכנסת
* '''עזר ויצמן'''
נשיא המדינה
{{ח:סוגר}}
{{ח:סוף}}
[[קטגוריה:בוט חוקים]]